ການເຖິງແກ່ກຳ ຂອງທ່ານຄາສໂຕຣ ເນັ້ນເຖິງ ຂໍ້ແຕກຕ່າງ ລະຫວ່າງ ປ. ໂອບາມາ ແລະ ທ່ານທຣຳ ກ່ຽວກັບ ຄິວບາ
ທ່ານທຣຳ ເບິ່ງຄືວ່າ ຈະເຫັນດີເຫັນພ້ອມ ກັບຖະແຫລງການຂອງທ່ານໂອບາມາ ທີ່ວ່າ ປະຊາຊົນຄິວບາ ຕ້ອງຮູ້ດີວ່າ ພວກເຂົາເຈົ້າມີເພື່ອນມິດ ແລະ ພາຄີ ຢູ່ໃນສະຫະລັດ.
ປະທານາທິບໍດີ ສະຫະລັດ ທ່ານບາຣັກ ໂອບາມາ ໄດ້ຍົກຍ້ອງການເປີດສາຍສຳພັນ ລະຫວ່າງ ສະຫະລັດ ກັບ ຄິວບາ ຢ່າງພາກພູມໃຈ ຫຼັງຈາກ 50 ປີ ແຫ່ງການເປັນ ຄູ່ປໍລະປັກກັນ ແຕ່ໄດ້ມີປະຕິກີລິຍາທາງດ້ານການທູດ ຕໍ່ການເສຍຊີວິດ ຂອງ ອະດີດປະທານປະເທດ ຟີແດລ ຄາສໂຕຣ ດ້ວຍການສະແດງຄວາມໂສກເສົ້າ ເສຍໃຈ ໄປຍັງຄອບຄົວຂອງທ່ານ ປະທານາທິບໍດີ ທີ່ຖືກເລືອກໃໝ່ ທ່ານດໍໂນລ ທຣຳ ໄດ້ຕຳນິນະໂຍບາຍທັງຫຼາຍ ກ່ຽວກັບຄິວບາ ຂອງທ່ານໂອບາມາ ແລະ ໄດ້ ເປີດເຜີຍ ຖະແຫລງການ ດ້ວຍວາຈາໂອຫັງ ທີ່ເອີ້ນ ທ່ານຟີແດລ ຄາສໂຕຣ ວ່າ ເປັນຈອມຜະເດັດການ ທີ່ໂຫດຫ້ຽມ ຄວາມແຕກຕ່າງທັງຫຼາຍ ໃນນ້ຳສຽງດັ່ງກ່າວ ອາດເປັນຮ່ອງຮອຍທີ່ສຳຄັນ ໃນການ ຫັນປ່ຽນສາຍສຳພັນ ລະຫວ່າງວໍຊິງຕັນ ກັບ ຮາວານາ ດັ່ງທີ່ນັກຂ່າວຂອງວີໂອເອ ປະຈຳ ທຳນຽບຂາວ Cindy Saine ລາຍງານມາ ດັ່ງໄຊຈະເລີນສຸກ ຈະນຳເອົາ ລາຍລະອຽດ ມາສະເໜີທ່ານ ປະທານາທິບໍດີ ໂອບາມາ ໄດ້ພິຈາລະນາເຫັນວ່າ ການເປີດສາຍສຳພັນ ລະຫວ່າງ ສະຫະລັດ ກັບ ຄິວບາ ຫຼັງຈາກໄດ້ມີຄວາມບາດໝາງອັນຂົມຂື່ນມາ ຫຼາຍກວ່າ 50 ປີ ແລ້ວນັ້ນ ເປັນໜຶ່ງ ໃນນະໂຍບາຍການຕ່າງປະເທດ ທີ່ເປັນສັນຍະລັກສ່ວນຕົວ ຂອງ ທ່ານເອງ ທີ່ປະສົບຜົນສຳເລັດ ທ່ານໄດ້ເດີນທາງໄປຢ້ຽມຢາມ ປະເທດເກາະດອນ ກາຣິບຽນ ດັ່ງກ່າວ ໃນເດືອນມີນາ ຜ່ານມາ ອັນເປັນເທື່ອທຳອິດ ທີ່ປະທານາທິບໍດີ ສະຫະລັດ ທີ່ຍັງດຳລົງຕຳແໜ່ງຢູ່ ໄດ້ເຮັດເຊັ່ນນັ້ນ ນັບຕັ້ງແຕ່ປີ 1928 ເປັນຕົ້ນມາ ທ່ານປະທານາທິບໍດີ ບາຣັກ ໂອບາມາ ເວົ້າວ່າ ທັງສອງປະເທດ ໄດ້ເປີດສະຖານທູດຂອງພວກຕົນຄືນໃໝ່ ຫຼັງຈາກທີ່ໄດ້ປິດມາ ຫຼາຍກວ່າ 50 ປີ ແລ້ວ ພວກເຮືອນຳທ່ຽວຂອງສະຫະລັດ ກຳລັງຈອດຢູ່ທ່າເຮືອ ໃນປະເທດຄິວບາ ໃນປັດຈຸບັນນີ້ ແລະມີຖ້ຽວບິນຫຼາຍຖ້ຽວ ຈາກສາຍການບິນ ສະຫະລັດ ທີ່ບິນໄປຍັງເກາະດັ່ງກ່າວ ເປັນປະຈຳ ແຕ່ການເສຍຊີວິດ ຄົບອາຍຸໄດ້ 90 ປີ ຂອງ ທ່ານຟີແດລ ຄາສໂຕຣ ແລະ ການເລືອກຕັ້ງ ເອົາ ທ່ານດໍໂນລ ທຣຳ ຈາກພັກຣີພັບບລີກັນ ແມ່ນໄດ້ກໍ່ໃຫ້ເກີດມີຄຳຖາມຕ່າງໆນາໆຂຶ້ນມາ ກ່ຽວກັບ ອັນທີ່ຈະເກີດຂຶ້ນ ຕໍ່ສາຍສຳພັນອັນອົບອຸ່ນ ລະຫວ່າງສະຫະລັດ ກັບຄິວບາ ທ່ານ ນາງ Kellyanne Conway ທີ່ປຶກສາຜູ້ອາວຸໂສ ຂອງທ່ານທຣຳ ໄດ້ກ່າວ ໃນລາຍ ການຂ່າວ This Week Sunday ຂອງໂທລະພາບ ABC ວ່າ ທ່ານທຣຳ ແມ່ນເປີດ ອົກເປີດໃຈ ຕໍ່ຄວາມເປັນໄປໄດ້ ໃດໆ ກ່ຽວກັບການຈັດຕັ້ງສາຍສຳພັນ ຂອງສະຫະລັດ ກັບຄິວບາ ຄືນໃໝ່ ແຕ່ວ່າທ່ານຈະຮຽກຮ້ອງໃຫ້ມີການຍິນຍອມ ເປັນການຕອບແທນ ທ່ານນາງ Conway ເວົ້າວ່າ ການຫັນປ່ຽນນະໂຍບາຍ ເຂົ້າຫາ ຮາວານາ ຍັງໄດ້ຖືກວິພາກວິຈານ ໂດຍບັນດາ ສະມາຊິກສະພາ ຈາກທັງສອງພັກການເມືອງ ຈຳນວນໜຶ່ງ ໂດຍປະກອບມີ ສະມາຊິກ ສະພາສູງ ທ່ານ Ted Cruz ຜູ້ທີ່ມີບິດາ ທີ່ມາຈາກປະເທດຄິວບາ ທ່ານ Ted Cruz ສະມາຊິກສະພາສູງ ສັງກັດພັກຣີພັບບລີກັນ ເວົ້າວ່າ ນັ້ນ ທຳນຽບຂາວ ບໍ່ໄດ້ປະກາດອອກໄປ ຜູ້ທີ່ຈະເດີນທາງໄປຮ່ວມພິທີສົ່ງສະການ ຂອງ ທ່ານ ຟີແດລ ຄາສໂຕຣ ໃນວັນທີ 4 ທັນວາ ຈະມາເຖິງນີ້ ເຖິງຢ່າງໃດກໍຕາມ ອະນາຄົດຂອງນະໂຍບາຍ ສະຫະລັດ ທີ່ຫັນເຂົ້າຫາ ຮາວານາ ນັ້ນ ແມ່ນບໍ່ມີຄວາມ ແນ່ນອນ ທ່ານທຣຳ ເບິ່ງຄືວ່າ ທ່ານທຣຳ ຈະເຫັນດີເຫັນພ້ອມ ກັບຖະແຫລງການ ຂອງ ທ່ານໂອບາມາ ທີ່ວ່າ ປະຊາຊົນຄິວບາ ຕ້ອງຮູ້ດີວ່າ ພວກເຂົາເຈົ້າມີເພື່ອນມິດ ແລະ ພາຄີ ຢູ່ໃນສະຫະລັດ ((PRESIDENT BARACK OBAMA)) ((KELLYANNE CONWAY, TRUMP ADVISER)) ((SENATOR TED CRUZ, REPUBLICAN))